Գեղարքունիքի մարզի Վարդենիկ գյուղում «Համայնքի զարկերակ» ԵՀԿ-ի կողմից մեկնարկած «Սարերի բարիք» սոցիալական ձեռնարկության ծրագիրը (http://www.erit.am/news/hy/76893) սահուն քայլերով զարգացում է ապրում: ՀԿ-ի ղեկավար Արտուշ Խաչատրյանը մեզ հետ զրույցում նշեց, որ ծրագրի շնորհիվ պատվերների պակաս չեն ունենում. «Այս ընթացքում հսկայածավալ աշխատանքներ ենք կատարել: Այս նախաձեռնությունը համայնքի կանանց եւ աղջիկներին աշխատելու եւ գումար վաստակելու հնարավորություն է տալիս: Ասեմ ավելին, մեր աշխատող կանանցից մեկի ամուսինը, ով արտագնա աշխատանքի է մեկնում, խոստովանել է, որ կինն ավելի շատ գումար է վաստակել, քան ինքը: Իհարկե, սա եւս մեկ դրական փաստ է, որ մենք այդպիսով նաեւ կանխում ենք արտագաղթը»: